[{"text_idx": "#000001", "text": "Does \u2018na ddim llawer yn curo gig mewn castell yn nagoes? Go brin fod llawer o leoliadau mwy epig i artistiaid berfformio ynddyn nhw. Ac mae \u2018na glamp o gig mewn castell yn Aberteifi heno er mwyn dathlu 40 mlynedd o fodolaeth label enwocaf y dref."}, {"text_idx": "#000002", "text": "Ydy, mae label Recordiau Fflach yn dathlu 40 mlynedd ers ffurfio, ac ar o\u0302l colli dau sylfaenydd y label, sef y brodyr Richard a Wyn Jones, llynedd mae\u2019r achlysur hyd yn oed yn fwy arwyddocaol."}, {"text_idx": "#000003", "text": "Mae tipyn o lein-yp ar gyfer y dathliad hefyd gyda rhai o artistiaid amlycaf y label yn dod ynghyd i berfformio. Mae rhain yn cynnwys un o grwpiau mwyaf Cymru yn y 90au cynnar, Jess a\u2019r grw\u0302p roc trwm o Abertawe, Crys. Hefyd yn perfformio bydd y ferch leol, Einir Dafydd a\u2019r hynod boblogaidd Catsgam."}, {"text_idx": "#000008", "text": "Yn o\u0302l Kathod, sydd ag aelodaeth sy\u2019n newid trwy\u2019r amser, blas cyntaf o\u2019r hyn sydd i ddod ar eu EP cyntaf ydy \u2018Cofleidio\u2019r Golau\u2019 a bydd hwn allan yn fuan."}, {"text_idx": "#000015", "text": "Wedi hynny aeth ymlaen i ffurfio\u2019r band llwyddiannus iawn, Estrons a gafodd ganmoliaeth o sawl cyfeiriad gan gynnwys cyhoeddiadau cerddoriaeth amlwg NME, Vice, DIY a Clash."}, {"text_idx": "#000020", "text": "Roedd yr effeithiau mor ddifrifol fel nad oedd Rhodri yn gallu bod yn yr un ystafell a\u0302 phobl eraill, gadael y ty\u0302 na chwarae cerddoriaeth am bron i flwyddyn."}, {"text_idx": "#000027", "text": "Rhyddhawyd Eneidiau ddydd Gwener diwethaf, a dyma bedwerydd albwm y grw\u0302p uchel eu parch sy\u2019n cael ei harwain gan ddau frawd, sef y trwmpedwr Tomos Williams (Khamira, Cwmwl Tystion) a Daniel Williams ar y tenor sacs."}, {"text_idx": "#000028", "text": "Aelodau eraill Burum sydd wedi cyfrannu i\u2019r albwm newydd ydy Dave Jones ar y piano, Aidan Thorne ar y bas a Mark O\u2019Connor ar y drymiau."}, {"text_idx": "#000030", "text": "Cafwyd blas o\u2019r hyn oedd i ddod ar yr albwm ar ddiwedd mis Mehefin wrth i Burum ryddhau eu sengl \u2018Pibddawns Dowlais\u2019 oedd yn ddilyniant i \u2018Cariad Cywir\u2019 a laniodd ym mis Mai."}, {"text_idx": "#000035", "text": "Mae\u2019r band yn mynd i gyfeiriad gwahanol gyda fersiwn unigryw o \u2018Pibddawns Dowlais\u2019 ar ddechrau ochr B sydd wedi\u2019i ysbrydoli gan \u2018Stuff\u2019 oddi ar albwm Miles Davis \u2018Miles in the Sky\u2019 ac i orffen cawn berfformiad epig, hollol byrfyfyr o\u2019r hen alaw Gymraeg \u2018Myn Mair\u2019 sy\u2019n cynnwys nifer o uchafbwyntiau naturiol o fewn y gerddoriaeth."}, {"text_idx": "#000040", "text": "Sesiwn fyw sydd ar y bennod yma o Ar Da\u0302p yn o\u0302l yr arfer ar fel rydan ni wedi hen arfer ag o erbyn hyn, mae\u2019r grw\u0302p roc o\u2019r Cymoedd yn ei chwalu hi."}]